《送张子秀入京》
宋代·董嗣杲

玉立当归香案傍，平时高论凛秋霜。
锦囊自富惊人语，宝剑犹埋断佞光。
雨外雷声随地起，江头虹气接天长。
有谟入告需时用，未忍将身学子房。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。